పనస గింజల వడలు ఎలా తయారు చేస్తారో క్లుప్తంగా ఇవ్వండి.
పనస గింజల వడలు కి కావలసిన పదార్ధాలు మరియు తయారు చేసే విధానం ఇక్కడ ఇవ్వబడింది.

కావలసిన పదార్థాలు:
1. పనస గింజలు - 2 కప్పులు
2. బియ్యప్పిండి - ఒక కప్పు
3. పచ్చిమిర్చి - 4
4. పచ్చికొబ్బరి తురుము - ఒక కప్పు
5. ఉల్లి తరుగు - అరకప్పు
6. జీలకర్ర - ఒక టీ స్పూను
7. ఉప్పు - రుచికి సరిపడా
8. కొత్తిమీర తరుగు - పావుకప్పు
9. అల్లం తరుగు - ఒక టేబుల్ స్పూను
10. నూనె - వేగించడానికి సరిపడా.

తయారుచేసే విధానం:
1. పనస గింజల పై పొట్టు తీసి కుక్కర్లో ఉడికించాలి
2. మిక్సీలో చల్లారిన పనస గింజలు, అల్లం, కొబ్బరి తురుము, పచ్చిమిర్చి వేసి పేస్టు చేసుకోవాలి
3. ఈ మిశ్రమాన్ని ఒక గిన్నెలో వేసి అందులో ఉప్పు, కొత్తిమీర, ఉల్లితరుగు, బియ్యప్పిండి, జీలకర్ర వేసి బాగా కలిపి ముద్దగా చేసుకోవాలి
4. ఈ మిశ్రమాన్ని కొంత కొంత తీసుకుని వడలుగా ఒత్తి కాగిన నూనెలో దోరగా రెండువైపులా వేగించుకోవాలి
5. ఇష్టమైనవారు ఇదే మిశ్రమాన్ని పకోడీగా కూడా వేసుకోవచ్చు.